ఇలియానా

ఇలియానా డిక్రూజ్ (Ileana D'Cruz) (జననం 1986 నవంబర్ 1) భారతీయ సినిమా నటీమణి.. ఆమె ప్రధానంగా తెలుగు, హిందీ చిత్రాలలో నటిస్తుంది. ఆమె ఫిల్మ్‌ఫేర్ అవార్డు , ఫిల్మ్‌ఫేర్ అవార్డు సౌత్‌తో సహా అనేక పురస్కారాలను అందుకుంది.

ఇలియానా 2006లో తెలుగు రొమాంటిక్ డ్రామా చిత్రం దేవదాసుతో తెరంగేట్రం చేసింది. ఈ చిత్రం వాణిజ్యపరంగా విజయం సాధించింది. ఆమెకు ఉత్తమ తొలి నటిగా ఫిల్మ్‌ఫేర్ అవార్డు - సౌత్ తెచ్చిపెట్టింది. పోకిరి (2006), జల్సా (2008), కిక్ (2009), జులాయి (2012) వంటి విజయవంతమైన చిత్రాలతో తెలుగు సినిమాలో ప్రముఖ నటిగా స్థిరపడింది.rediff.com: 'Acting was never my dream' . Specials.rediff.com. Retrieved on 28 May 2011. ఆమె తమిళ చిత్రం నన్బన్ (2012)లో కూడా నటించింది, ఇది కూడా వాణిజ్యపరంగా విజయం సాధించింది. 2012లో అనురాగ్ బసు కామెడీ-డ్రామా బర్ఫీ!తో హిందీ సినిమాలోకి ప్రవేశించింది, దీనికి గాను ఆమె ఉత్తమ తొలి నటిగా ఫిల్మ్‌ఫేర్ అవార్డు గెలుచుకుంది. ఆ తర్వాత రొమాంటిక్ కామెడీ మై తేరా హీరో (2014), క్రైమ్ థ్రిల్లర్స్ రుస్తుం (2016), రైడ్ (2018) వంటి బాక్సాఫీస్ విజయాలలో కథానాయికగా నటించింది.

నటనతో పాటు, ఇలియానా అనేక బ్రాండ్లు, ఉత్పత్తులకు ప్రముఖ సెలబ్రిటీ ఎండార్సర్‌గా ఉంది. 

 ప్రారంభ జీవితం 
ఇలియానా డిక్రూజ్ 1986 నవంబర్ 1న బాంబే (ప్రస్తుతం ముంబై)లోని మాహిమ్లో గోవా కాథలిక్ తండ్రి, ముస్లిం తల్లికి జన్మించింది. ఆమె నాస్తికురాలు. ఆమెకు 10 సంవత్సరాల వయస్సు ఉన్నప్పుడు వారి కుటుంబం పర్రా, గోవాకు మారింది.

ఆమె మొదటి మోడలింగ్ పోర్ట్‌ఫోలియో 2003 జనవరిలో రూపొందించబడింది, దీనిని ఇలియానా "విపత్తు" అని పేర్కొంది. తదుపరి ఫోటో షూట్‌లు, ర్యాంప్ షోలు మరుసటి సంవత్సరం రెండవ పోర్ట్‌ఫోలియోకు దారితీశాయి, దీని ద్వారా ఆమెకు ఎలక్ట్రోలక్స్, ఇమామి టాల్క్, ఫెయిర్ & లవ్లీ ప్రకటనలు వచ్చాయి. ముఖ్యంగా, రాకేష్ రోషన్ దర్శకత్వం వహించిన ఫెయిర్ & లవ్లీ ప్రకటన ఆమెకు గుర్తింపు తెచ్చిపెట్టింది, చలన చిత్రాలలో నటించడానికి అనేక అవకాశాలను అందించింది.

వివాహం
ఇలియానా డి'క్రూజ్ 2023లో మైఖేల్ డోలన్‌ను వివాహం చేసుకుంది, ఆమెకు ఇద్దరు కుమారులు కోవా ఫినిక్స్ డోలన్‌, కియాను రఫే డోలన్‌ ఉన్నారు. 
సినీ జీవితం
2006-2007 : సినిమాల్లోకి తెరంగేట్రం
నట శిక్షకులు ఎన్.జె. భిక్షు, అరుణ బిక్షు దగ్గర నటనలో శిక్షణ తీసుకున్నది.ఎన్టీఆర్, రామ్, నితిన్, ఇలియానా... అందరూ మా శిష్యులే!, ఈనాడు ఆదివారం సంచిక, 4 జనవరి 2015, పుట. 20-21 ఆ తర్వాత 2006లో ఇలియానా వై.వి.యస్.చౌదరి దర్శకత్వము వహించిన దేవదాసు చిత్రముతో తెలుగు చిత్రరంగ ప్రవేశము చేసింది. ఈ చిత్రములో ఆమె రామ్ సరసన నటించింది. ఇద్దరికీ తొలిచిత్రమైన ఈ సినిమా విడుదలయ్యాక సంచలనాత్మక విజయాన్ని సాధించింది. ఈ చిత్రంలో ఇద్దరి నటనకూ ఫిలింఫేర్ ఉత్తమ నూతన నటీనటులు అవార్డులను సాధించారు. ఆ తర్వాత పూరీ జగన్నాధ్ దర్శకత్వంలో మహేష్ బాబు సరసన పోకిరి సినిమాలో నటించింది. ఒక పోలీస్ అధికారిచే వేధించబడే శృతి అనే ఎయిరోబిక్స్ టీచర్ పాత్రను పోషించింది ఇలియానా. ఈ చిత్రం విడుదలయ్యాక నాటి తెలుగు సినిమా చరిత్రలో కనీ వినీ ఎరుగని విజయమై నిలిచింది. పోకిరి సినిమా విజయంతో ఇలియానా తెలుగు సినిమాలో పేరొందిన నటిగా అవతరించింది.

ఆపై 2006లో తను కేడి అనే చిత్రంతో తమిళ సినిమాలోకి అడుగుపెట్టింది. రవికృష్ణ, తమన్నా ముఖ్య పాత్రలు పోషించిన ఈ చిత్రం విజయవంతం కాకపొయినా ఇలియానాకు అవకాశాలు తగ్గలేదు. ఆ తర్వాత అమ్మ రాజశేఖర్ దర్శకత్వంలో రవితేజ సరసన ఖతర్నాక్ చిత్రంలో నటించింది. ఈ చిత్రం కూడా పరాజయం పాలైనప్పటికీ ఇందులో ఇలియానా తన అందచందాలకు మంచి ప్రశంసలు అందుకుంది. కానీ కృష్ణవంశీ దర్శకత్వంలో జూనియర్ ఎన్.టి.ఆర్. సరసన నటించిన రాఖీ మరియూ వంశీ పైడిపల్లి దర్శకత్వంలో ప్రభాస్ సరసన నటించిన మున్నా చిత్రాలు తనని తిరిగి వజయపధంలోకి నడిపించాయి. ఈ విజయాలతో ఇలియానా తెలుగు సినిమాలో తిరుగులేని నటిగా అవతరించింది.

2007-2011 : తెలుగు సినిమాల్లో ఎదుగుదల
అప్పటికే తన ప్రతిభతో తెలుగులో మంచి గుర్తింపుని సాధించిన ఇలియానా విజయాలు , పరాజయాలకు అతీతంగా తిరుగులేని తారగా ఎదిగింది. 2007లో సిద్దార్థ్ సరసన నటించిన ఆట చిత్రం మంచి విజయాన్ని సాధించింది. 2008లో పవన్ కళ్యాణ్ సరసన నటించిన జల్సా చిత్రం కూడా మంచి విజయాన్ని సాధించింది. ఈ రెండు చిత్రాల్లో ఇలియానా నటనకు మంచి గుర్తింపు లభించడంతో పాటు ఇలియానా జల్సా చిత్రానికి ఫిలింఫేర్ ఉత్తమ నటి అవార్డుకు పేర్కొనబడింది. ఆ తర్వాత తరుణ్ కుమార్ సరసన నటించిన భలే దొంగలు ఓ మోస్తరు విజయం సాధించినా, 2009లో రవితేజ సరసన తను నటించిన కిక్' సినిమా ఆ సంవత్సరంలోనే అత్యుత్తమ విజయాల్లో ఒకటిగా నిలిచింది. ఈ సినిమాకు కూడా తను ఫిలింఫేర్ ఉత్తమ నటి అవార్డుకు పేర్కొనబడింది.

కిక్ వంటి భారీవిజయం తర్వాత ఇలియానా నితిన్ సరసన రెచ్చిపో, మంచు విష్ణు సరసన సలీమ్ చిత్రాల్లో నటించింది. ఈ రెండు చిత్రాలు పరాజయం పాలయ్యాయి. ఆ తర్వాత 2011లో ఇలియానా రెండు చిత్రాల్లో నటించింది. ఒకటి మెహెర్ రమేష్ దర్శకత్వంలో జూనియర్ ఎన్.టి.ఆర్. సరసన శక్తి. మరొకటి పూరీ జగన్నాధ్ దర్శకత్వంలో దగ్గుబాటి రానా సరసన నేను నా రాక్షసి. ఈ రెండు చిత్రాలు కూడా పరాజయం పాలైనప్పటికీ నేను నా రాక్షసి చిత్రంలో ఇలియానా తన నటనకు మంచి ప్రశంసలు అందుకుంది.

2012-ప్రస్తుతం : హిందీ సినిమాల్లోకి తెరంగేట్రం
2012లో ఇలియానా శంకర్ దర్శకత్వంలో తమిళ నటుడు విజయ్ సరసన నన్బన్ చిత్రంలో నటించింది. ఇది హిందీ చిత్రం త్రీ ఈడియట్స్ చిత్రం యొక్క పునఃనిర్మాణం. త్రీ ఈడియట్స్ లాగే ఈ చిత్రం కూడా భారీ విజయాన్ని నమోదు చేసుకుంది. ఆపై త్రివిక్రం శ్రీనివాస్ దర్శకత్వంలో అల్లు అర్జున్ సరసన జులాయి చిత్రంలో నటించింది. ఈ సినిమా కూడా అనూహ్యమైన రీతిలో విజయం సాధించింది. అదే ఏడాది రవితేజ సరసన దేవుడు చేసిన మనుషులు చిత్రంలో నటించింది. ఈ చిత్రం మాత్రం పరాజయం పాలైంది. కానీ ఇందులో రవితేజ మరియూ ఇలియానాల నటనకు మంచి ప్రశంసలందాయి.


ఆ ఏడాది ఇలియానా అనురాగ్ బసు దర్శకత్వం వహించిన బర్ఫీ చిత్రంతో హింది సినిమల్లోకి అడుగుపెట్టింది. రణబీర్ కపూర్, ప్రియాంక చోప్రా ముఖ్య పాత్రల్లో నటించిన ఈ చిత్రం భారీ విజయాన్ని సాధించింది. ఇందులో ఇలియానా పోషించిన శృతి పాత్రకు విమర్శకుల నుంచి ఎన్నో ప్రశంసలను అందుకున్న ఇలియానా అదే చిత్రానికి ఫిలింఫేర్ ఉత్తమ నూతన నటి అవార్డ్ ను గెలుచుకుంది. ప్రస్తుత తరం కథానాయికల్లో ఆసిన్, కాజల్ అగర్వాల్ తర్వాత తొలిచిత్రంతోనే భారీ విజయం అందుకున్న దక్షిణాది కథానాయికగా ఇలియానా కొనియాడబడింది. ప్రస్తుతం షాహిద్ కపూర్ సరసన ఫటా పోస్టర్ నిక్లా హీరో చిత్రంలో నటిస్తోంది ఇలియానా.

వ్యక్తిగత జీవితం
ఇలియానా పుట్టి పెరిగింది ముంబాయిలో ప్రస్తుతం గోవాలో నివసిస్తున్నది. సినిమాలలోకి రాకముందు కొంతకాలముపాటు ఇలియానా వ్యాపార ప్రకటనలకు మోడలింగ్ చేసింది. ఈమెకు ముగ్గులు సోదరీమణులు, ఇద్దరు సోదరులు ఉన్నారు. ఇలియానా అనే గ్రీకు పేరు ఈమెకు తన తండ్రి పెట్టిన పేరు. తల్లితండ్రులది లవ్ మ్యారేజ్. మదర్ ముస్లిం, ఫాదర్ కేథలిక్ క్రిస్టియన్. ఇంట్లో ఇద్దరు దేవుళ్లకు పూజలు జరిగేవి. అయితే ఏ విషయంలోనూ ఇద్దరూ గొడవ పడకపోవడం విశేష మంటుంది ఇలియానా.

ఇలియానా 2014లో పోర్చుగీస్ పౌరసత్వం పొందింది. 2017లో వెర్వ్తో జరిగిన ఇంటర్వ్యూలో, తన పూర్వీకుల్లో పోర్చుగీస్ మూలాలు ఉన్నాయని ఆమె పేర్కొంది. ఆమె ఆస్ట్రేలియన్ ఫోటోగ్రాఫర్ ఆండ్రూ నీబోన్‌తో రిలేషన్‌షిప్‌లో ఉంది, అది 2019లో ముగిసింది.

2023 మే 13న, ఇలియానా మైఖేల్ డోలన్‌ను వివాహం చేసుకుంది. 2023 ఆగస్టు 1న వారి మొదటి బిడ్డ, ఒక మగబిడ్డకు జన్మనిచ్చింది. 2025 జూన్ 19న, ఆమె వారి రెండవ బిడ్డ, ఒక మగబిడ్డకు జన్మనిచ్చింది.

 నటించిన చిత్రాలు 
సంవత్సరంపేరుపాత్ర(లు)భాష(లు)గమనికలుమూ 2006దేవదాసుభానుతెలుగుపోకిరిశ్రుతికేడీఆర్తితమిళంతెలుగులో "జాదూ" అనే పేరుతో అనువదించబడిందిఖతర్నాక్నక్షత్రంతెలుగురాఖీత్రిపుర2007మున్నానిధిఆటసత్య2008జల్సాభాగ్యమతి "భాగి"భలే దొంగలుజ్యోతి2009కిక్నైనారెచ్చిపోకృష్ణ వేణిసలీమ్సత్యవతి2010హుడుగా హుడుగిఆమె స్వయంగాకన్నడ"ప్రత్యేక" పాటలో 2011శక్తిఐశ్వర్యతెలుగునేను నా రాక్షసిమీనాక్షి / శ్రావ్య 2012నాన్బన్రియా సంతానంతమిళంతెలుగులో "స్నేహితుడు" అనే పేరుతో అనువదించబడిందిజులాయిమధుతెలుగుదేవుడు చేసిన మనుషులుఇలియానాబర్ఫీ!శ్రుతి ఘోష్ సేన్‌గుప్తాహిందీ2013ఫటా పోస్టర్ నిఖ్లా హీరోకాజల్ శర్మ2014మై తేరా హీరోసునైనా గొరాడియాహ్యాపీ ఎండింగ్ఆంచల్ రెడ్డి2016రుస్తుంసింథియా పావ్రి2017ముబారకన్సుప్రీత్ "స్వీటీ" గిల్బాద్షాహోరాణి గీతాంజలి దేవి2018రైడ్మాలిని పట్నాయక్అమర్ అక్బర్ ఆంటోనిఐశ్వర్య / పూజ / తెరెసా తెలుగు2019పాగల్పంటిసంజన పాల్హిందీ2021ది బిగ్ బుల్మీరా రావు2024తేరా క్యా హోగా లవ్లీలవ్లీ సింగ్దో ఔర్ దో ప్యార్నోరా కౌశల్

 పురస్కారాలు 

ఇలియానాకు ఒక ఫిల్మ్‌ఫేర్ అవార్డు మరియు ఒక ఫిల్మ్‌ఫేర్ అవార్డు సౌత్ లభించాయి. ఆమె దేవదాసు చిత్రానికి ఉత్తమ తొలి నటిగా ఫిల్మ్‌ఫేర్ అవార్డు - సౌత్ మరియు బర్ఫీ!కి ఉత్తమ తొలి నటిగా ఫిల్మ్‌ఫేర్ అవార్డు గెలుచుకుంది.

మూలాలు

https://web.archive.org/web/20090318225902/http://www.suryaa.com/showSunday.asp?category=5&subCategory=5

వర్గం:తెలుగు సినిమా నటీమణులు
వర్గం:1987 జననాలు
వర్గం:జీవిస్తున్న ప్రజలు